**projektas**

**reg. Nr. T-122**

**2.20. darbotvarkės klausimas**

**Pasvalio rajono savivaldybės taryba**

**Sprendimas**

**DĖL pasvalio rajono savivaldybės tarybos 2015 m. vasario 19 d. sprendimo nr. t1-22 „DĖL PASVALIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO“ pakeitimo**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Pasvalio rajono savivaldybės taryba nusprendžia:

Pakeisti Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Pasvalio rajono savivaldybės tarybos 2015 m. vasario 19 d. sprendimu Nr. T1-22 „Dėl Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-204 redakcija) (su visais aktualiais pakeitimais) 17.3 papunktį ir jį išdėstyti taip:

„17.3. kas mėnesį savo lėšomis mokėti komunalinius mokesčius pagal atskiras sudarytas sutartis su paslaugų teikėjais. Jeigu panaudos pagrindais suteikiamos patalpos, kuriose nėra atskirų vandens, elektros ir (ar) šilumos energijos įvadų, panaudos gavėjas moka komunalinius mokesčius pagal panaudos davėjo pateiktas sąskaitas, jeigu teisės aktai nenustato kitaip. **Jeigu panaudos pagrindais naudojamasi dalimi patalpų, kuriose nėra atskirų vandens, elektros ir (ar) šilumos energijos įvadų, panaudos gavėjui tenkančią komunalinių mokesčių dalį panaudos davėjas apskaičiuoja arba proporcingai panaudos gavėjo panaudos sutarties pagrindu valdomo turto plotui, arba naudodamas kitą sutarties šalių pasirinktą kriterijų;“.**

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2021-06-01 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| **DĖL pasvalio rajono savivaldybės tarybos 2015 m. vasario 19 d. sprendimo nr. t1-22 „DĖL PASVALIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO“ pakeitimo** |

2022-06-01

Pasvalys

**1. Sprendimo projekto rengimo pagrindas.**

Sprendimo projektas parengtas atsižvelgiant į Pasvalio rajono savivaldybės audito ir kontrolės tarnybos rekomendacijas ir Pasvalio rajono savivaldybės Kontrolės komiteto paklausimą dėl atsiskaitymo už panaudos pagrindais naudojamų patalpų komunalines paslaugas.

**2. Sprendimo projekto tikslai ir uždaviniai.**

Pasvalio rajono savivaldybės tarybos 2015 m. vasario 19 d. sprendimu Nr. T1-22 (Pasvalio rajono savivaldybės tarybos 2020 m. spalio 28 d. sprendimo Nr. T1-204 redakcija) (su visais aktualiais pakeitimais) patvirtintas Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas (toliau – Aprašas). Atsižvelgiant į Pasvalio rajono savivaldybės audito ir kontrolės tarnybos rekomendacijas ir Pasvalio rajono savivaldybės Kontrolės komiteto pastebėjimus dėl šios tvarkos atitikimo Lietuvos Respublikos valstybės ir savivaldybių turto valdymo, naudojimo ir disponavimo juo įstatymui ir Civiliniam kodeksui, parengtas šis sprendimo projektas dėl Aprašo pakeitimo, t. y. papildytas Aprašo 17.3 papunktis ir nurodyta, kaip panaudos gavėjas turi atsiskaityti už panaudos pagrindais naudojamų patalpų komunalinius mokesčius, kai perduota dalis turto ir nėra apskaitos prietaisų.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė